**D I S P O Z I Ț I A**

**privind** **delegarea unor atribuţii ale Preşedintelui Consiliului Judeţean Cluj**

**în anul 2025**

Preşedintele Consiliului Judeţean Cluj;

Având în vedere conținutul instrumentului de motivare și prezentare a dispoziției, respectiv Referatul de aprobare nr. 52831 din 18.12.2024 elaborat de către Direcția Administrare și Relații Publice/Serviciul Administrație Publică, ATOP;

Având în vedere dispozițiile:

* art. 196 - 199 coroborate cu ale art. 2 alin. (1) din Anexa nr. 1 din Ordonanța de urgență a Guvernului nr. 57/2019 privind Codul administrativ, cu modificările și completările ulterioare;
* art. 2 – 3 și ale art. 80 - 84 din Legea privind normele de tehnică legislativă pentru elaborarea actelor normative nr. 24/2000, republicată, cu modificările și completările ulterioare;
* Ordinului Prefectului Județului Cluj nr. 630/2024 privind constatarea ca legal constituit a Consiliului Județean Cluj;
* art. 44 alin. (3) – (6) și ale art. 65 din Regulamentul de organizare şi funcţionare a Consiliului Judeţean Cluj, aprobat prin Hotărârea Consiliul Judeţean Cluj nr. 170/2020 (republicată 2);
* Hotărârii Consiliului Județean Cluj nr. 147/2024 privind aprobarea Organigramei, Statului de funcţii și a Regulamentului de organizare și funcționare al aparatului de specialitate al Consiliul Județean Cluj și a cabinetelor președintelui și vicepreședinților Consiliul Județean Cluj, cu modificările și completările ulterioare;
* Hotărârii Consiliului Județean Cluj nr. 210/2024 privind alegerea domnului Radu-Florin Rațiu în funcţia de vicepreşedinte al Consiliului Judeţean Cluj, ca urmare a constituirii noului Consiliu Județean Cluj în data de 24 octombrie 2024;
* Hotărârii Consiliului Județean Cluj nr. 211/2024 privind alegerea domnului István-Valentin Vákár în funcţia de vicepreşedinte al Consiliului Judeţean Cluj, ca urmare a constituirii noului Consiliu Județean Cluj în data de 24 octombrie 2024;
* Dispoziției Președintelui Consiliului Județean Cluj nr. 1121/2023 privind măsurile metodologice, organizatorice, termenele şi circulaţia proiectelor de dispoziţii ale Preşedintelui Consiliului Judeţean Cluj;

În conformitate cu prevederile:

* art. 12, art. 157, art. 188 alin. (2), art. 190, art. 191 alin. (1) lit. c), alin. (4) lit. a), alin. (6) și alin. (7) și ale art. 438 alin. (11) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare;
* art. 21 alin. (3), art. 23 alin. (2) lit. c) și f) şi ale art. 48 din Legea privind finanţele publice locale nr. 273/2006, cu modificările şi completările ulterioare;
* art. 883 din Legea privind Codul civil nr. 287/2009, republicată, cu modificările şi completările ulterioare;
* art. 1 din Legea cadastrului şi a publicităţii imobiliare nr. 7/1996, republicată, cu modificările şi completările ulterioare;
* Legii privind utilizarea semnăturii electronice, a mărcii temporale şi prestarea serviciilor de încredere bazate pe acestea nr. 214/2024;

-1-

* Ordonanței de urgență a Guvernului nr. 133/2021 privind gestionarea financiară a fondurilor europene pentru perioada de programare 2021 - 2027, alocate României din Fondul european de dezvoltare regională, Fondul de coeziune, Fondul social european Plus, Fondul pentru a tranziție justă, cu modificările şi completările ulterioare;
* Ordonanței de urgență a Guvernului nr. 124/2021 privind stabilirea cadrului instituţional şi financiar pentru gestionarea fondurilor europene alocate României prin Mecanismul de redresare şi rezilienţă, precum şi pentru modificarea şi completarea Ordonanţei de urgenţă a Guvernului nr. 155/2020 privind unele măsuri pentru elaborarea Planului naţional de redresare şi rezilienţă necesar României pentru accesarea de fonduri externe rambursabile şi nerambursabile în cadrul Mecanismului de redresare şi rezilienţă, cu modificările şi completările ulterioare;
* art. 1 și ale art. 13 din Ordonanța de urgență a Guvernului nr. 196/2005 privind Fondul pentru mediu, cu modificările şi completările ulterioare;
* Ordinului Ministerului Finanțelor Publice nr. 1.792/2002 privind aprobarea Normelor metodologice privind angajarea, lichidarea, ordonanţarea şi plata cheltuielilor instituţiilor publice, precum şi organizarea, evidenţa şi raportarea angajamentelor bugetare şi legale, cu modificările şi completările ulterioare;
* art. 30 alin. (1) și ale art. 34 alin. (6) – (9) din Regulamentul de avizare, recepţie şi înscriere în evidenţele de cadastru şi carte funciară, aprobat prin Ordinul Directorului General al Agenţiei Naţionale de Cadastru şi Publicitate Imobiliară nr. 600/2023, cu modificările şi completările ulterioare;
* Ordinului Secretariatului General al Guvernului nr. 600/2018 privind aprobarea Codului controlului intern managerial al entităţilor publice;

În temeiul drepturilor conferite prin art. 196 alin. (1) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare,

**d i s p u n e:**

**Art. 1.** Delegarea exercitării calităţii de ordonator principal de credite, pe perioada 01.01.2025 - 31.12.2025, cu drept de a semna, pentru şi în numele Președintelui Consiliului Județean Cluj, operaţiunile specifice cu privire la angajarea, lichidarea, ordonanţarea şi

plata cheltuielilor prevăzute în bugetul de venituri şi cheltuieli al Judeţului Cluj; documentele privind deschiderile de credite bugetare și dispozițiile de încasare/plată către casierie, în regim permanent şi fără condiţii de limită, pentru toate categoriile de operaţiuni aferente activităţii desfăşurate de compartimentele din aparatul de specialitate al Consiliului Județean Cluj, către următoarele persoane:

1. domnul Radu-Florin Rațiu - vicepreşedinte al Consiliului Judeţean Cluj;
2. domnul István-Valentin Vákár - vicepreşedinte al Consiliului Judeţean Cluj;
3. doamna Simona Gaci - secretar general al Județului Cluj.

**Art. 2.** Delegarea dreptului de a semna documentele generate în numele și pe seama Județului Cluj/Consiliului Județean Cluj/Preşedintelui Consiliului Judeţean Cluj, pe perioada 01.01.2025 - 31.12.2025, către următoarele persoane:

1. domnul Radu-Florin Rațiu - vicepreşedinte al Consiliului Judeţean Cluj;
2. domnul István-Valentin Vákár - vicepreşedinte al Consiliului Judeţean Cluj;
3. doamna Simona Gaci - secretar general al Județului Cluj.

**Art. 3.** Delegarea către domnul Radu-Florin Rațiu – vicepreşedinte al Consiliului Judeţean Cluj-, pe perioada 01.01.2025 - 31.12.2025, a atribuțiilor prevăzute la art. 191 alin. (6) lit. a), b), c), e) și f) din Ordonanța de urgență a Guvernului nr. 57/2019 privind Codul

-2-

administrativ, cu modificările şi completările ulterioare, cu privire la Direcția Generală de Asistență Socială și Protecția Copilului Cluj și Aeroportul Internațional Avram Iancu Cluj R.A.

**Art. 4. (1)** Delegarea către doamna Diana Coman – șef al Serviciului Managementul Proiectelor-, pe perioada 01.01.2025 - 31.12.2025, a dreptului de a semna, olograf și cu semnătură electronică calificată, în numele și pe seama Județului Cluj/Preşedintelui Consiliului Judeţean Cluj, în cadrul Programelor Operaționale 2021 – 2027, Planului Național de Redresare și Reziliență, Programelor Administrației Fondului de Mediu și a Programului Național de Investiții în Infrastructura Unităților Spitalicești, a următoarelor categorii de documente:

1. documentele necesare depunerii proiectelor cu finanțare nerambursabilă, prevăzute în ghidurile de finanțate, inclusiv cereri de finanțare și anexele acestora;
2. documentele generate în cadrul etapelor de evaluare și contractare a proiectelor cu finanțare nerambursabilă, inclusiv a răspunsurilor la solicitările de clarificări, a rapoartelor de vizită la fața locului, a contestațiilor formulate împotriva rezultatului procesului de evaluare și selecție a proiectelor;
3. documentele generate de implementarea proiectelor cu finanțare nerambursabilă, inclusiv a rapoartelor de progres, a notificărilor, a cererilor de prefinanțare/plată/rambursare, a rapoartelor privind vizita la fața locului;
4. documentele generate de sustenabilitatea proiectelor cu finanțare nerambursabilă.

**(2)** Delegarea către doamna Diana Coman – șef al Serviciului Managementul Proiectelor-, pe perioada 01.01.2025 - 31.12.2025, a dreptului de a semna, olograf și cu semnătură electronică calificată, în numele și pe seama Județului Cluj/Preşedintelui Consiliului Judeţean Cluj, în cadrul Programelor Operaționale 2021 – 2027, Planului Național de Redresare și Reziliență, Programelor Administrației Fondului de Mediu și a Programului Național de Investiții în Infrastructura Unităților Spitalicești, certificarea documentelor generate pentru proiectele cu finanțare nerambursabilă conform alin. (1) lit. a) - d).

**Art. 5. (1)** Delegarea către domnului Ioan Alin Danci – șef al Serviciului Administrare Patrimoniu, pe perioada 01.01.2025 - 31.12.2025, a dreptului de a semna, olograf și/sau cu semnătură electronică calificată, în numele și pe seama Județului Cluj/Preşedintelui Consiliului Judeţean Cluj, a următoarelor cereri pentru furnizare înformații adresate Oficiului de Cadastru și Publicitate Imobiliară:

1. cereri pentru eliberare copii după documentele aflate în arhiva copii dosare și planuri din arhivă, copii cărți funciare) prevăzute în Anexa nr. 1 la Regulamentul de avizare, recepţie şi înscriere în evidenţele de cadastru şi carte funciară, aprobat prin Ordinul Directorului General al Agenţiei Naţionale de Cadastru şi Publicitate Imobiliară nr. 600/2023, cu modificările şi completările ulterioare;
2. cereri pentru eliberare extrase de carte funciară pentru informare, prevăzute în Anexa nr. 6 la Regulamentul de avizare, recepţie şi înscriere în evidenţele de cadastru şi carte funciară, aprobat prin Ordinul Directorului General al Agenţiei Naţionale de Cadastru şi Publicitate Imobiliară nr. 600/2023, cu modificările ulterioare.

**Art. 6.** Preşedintele Consiliului Judeţean Cluj rămâne competent să exercite oricând calitățile delegate conform prevederilor art. 1 - 5, actele sale efectuate în legătură cu aceasta fiind întru totul valabile, persoanele desemnate la art. 1 - 5 exercitându-şi atribuţiile delegate în numele acestuia, nu în numele funcţiei pe care o deţin.

**Art. 7.** Persoanele desemnate la art. 1 - 5 nu pot subdelega atribuțiile delegate în temeiul prevederilor prezentei dispoziții.

-3-

**Art. 8.** Cu punerea în aplicare a prevederilor prezentei dispoziţii se încredinţează persoanele desemnate la art. 1 - 5.

**Art. 9.** Prezenta dispoziţie se comunică domnului Radu-Florin Rațiu; domnului István-Valentin Vákár; doamnei Simona Gaci; doamnei Diana Coman, domnului Ioan Alin Danci, direcţiilor şi serviciilor din cadrul aparatului de specialitate al Consiliului Judeţean Cluj; Direcției Generale de Asistență Socială și Protecția Copilului Cluj și Aeroportului Internațional Avram Iancu Cluj R.A., precum şi Prefectului Judeţului Cluj.

**CONTRASEMNEAZĂ:**

**PREŞEDINTE, SECRETAR GENERAL AL JUDEŢULUI,**

Alin Tișe Simona Gaci

**Nr. 639 din 30 decembrie 2024**

-4-